กฎกระทรวงกำหนดธุรกิจบริการที่ไม่ต้องขออนุญาตในการประกอบธุรกิจของคนต่างด้าวพ.ศ.๒๕๕๖[๑] อาศัยอำนาจตามความในมาตรา ๔๖ วรรคหนึ่ง แห่งพระราชบัญญัติการประกอบธุรกิจของคนต่างด้าว พ.ศ. ๒๕๔๒ และบัญชีสาม (๒๑)ท้ายพระราชบัญญัติการประกอบธุรกิจของคนต่างด้าว พ.ศ. ๒๕๔๒อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงพาณิชย์ ออกกฎกระทรวงไว้ ดังต่อไปนี้ให้ธุรกิจบริการดังต่อไปนี้เป็นธุรกิจบริการที่ยกเว้นไม่อยู่ใน(๒๑) ของบัญชีสาม ท้ายพระราชบัญญัติการประกอบธุรกิจของคนต่างด้าว พ.ศ. ๒๕๔๒(๑)ธุรกิจหลักทรัพย์และธุรกิจอื่นตามกฎหมายว่าด้วยหลักทรัพย์และตลาดหลักทรัพย์(ก) การค้าหลักทรัพย์(ข) การเป็นที่ปรึกษาการลงทุน(ค) การจัดจำหน่ายหลักทรัพย์(ง) กิจการการยืมและให้ยืมหลักทรัพย์(จ) การจัดการกองทุนรวม(ฉ) การจัดการกองทุนส่วนบุคคล(ช) การจัดการเงินร่วมลงทุน(ซ) การให้สินเชื่อเพื่อธุรกิจหลักทรัพย์(ฌ) การเป็นที่ปรึกษาทางการเงิน(ญ) การให้บริการเป็นนายทะเบียนหลักทรัพย์(ฎ)การดูแลรักษาทรัพย์สินของลูกค้าของบริษัทหลักทรัพย์หรือลูกค้าของผู้ประกอบธุรกิจสัญญาซื้อขายล่วงหน้า(ฏ) การเป็นผู้รับฝากทรัพย์สินของกองทุนส่วนบุคคล(ฐ) การเป็นผู้ดูแลผลประโยชน์ของกองทุนรวม(ฑ) การเป็นผู้แทนผู้ถือหุ้นกู้(๒) ธุรกิจสัญญาซื้อขายล่วงหน้าตามกฎหมายว่าด้วยสัญญาซื้อขายล่วงหน้า(ก) การเป็นผู้ค้าสัญญาซื้อขายล่วงหน้า(ข) การเป็นที่ปรึกษาสัญญาซื้อขายล่วงหน้า(ค) การเป็นผู้จัดการเงินทุนสัญญาซื้อขายล่วงหน้า(๓)การประกอบธุรกิจเป็นทรัสตีตามกฎหมายว่าด้วยทรัสต์เพื่อธุรกรรมในตลาดทุน(๔)[๒] ธุรกิจสถาบันการเงินธุรกิจที่เกี่ยวเนื่องหรือจำเป็นต่อการประกอบธุรกิจของสถาบันการเงินธุรกิจอื่นของสถาบันการเงิน และธุรกิจของบริษัทในกลุ่มธุรกิจทางการเงินของสถาบันการเงิน ทั้งนี้ตามกฎหมายว่าด้วยธุรกิจสถาบันการเงิน(ก)ธุรกิจธนาคารพาณิชย์(ข)ธุรกิจบริการเป็นสำนักงานผู้แทนธนาคาร(ค)การให้บริการทางการเงินตามหลักชาริอะฮ์(ง)การเป็นตัวแทนของสถาบันการเงิน(จ)การให้บริการรับฝากเงินที่มีเงื่อนไขการเบิกถอนเงินจากบัญชีตามคำสั่งลูกค้าและกิจการดูแลผลประโยชน์(ฉ)การประกอบธุรกรรมซื้อคืนภาคเอกชน(ช)การเป็นตัวแทนรับคำขอและเรียกเก็บเบี้ยประกันหรือค่าบริการการประกันการส่งออกและการค้ำประกันสินเชื่อแก่ลูกค้า(ซ)การรับให้บริการเกี่ยวกับธุรกิจทางการเงินแก่สถาบันการเงินบริษัทในกลุ่มธุรกิจทางการเงิน ธนาคารแห่งประเทศไทย และหน่วยงานราชการ(ฌ)การนำอสังหาริมทรัพย์ออกให้เช่า(ญ)การรับซื้อหรือรับโอนลูกหนี้เงินให้กู้ยืม(ฎ)การให้บริการการบริหารจัดการเงินสด(ฏ)การให้บริการเกี่ยวกับการจัดทำเอกสารที่เกี่ยวกับธุรกิจของลูกค้า(ฐ)การให้บริการเป็นตัวแทนรับชำระหนี้หรือตัวแทนรับคำขอ(ฑ)การให้เช่าซื้อและการให้เช่าแบบลีสซิ่ง(๕)[๓]ธุรกิจประกันชีวิตตามกฎหมายว่าด้วยการประกันชีวิต(๖)[๔]ธุรกิจประกันวินาศภัยตามกฎหมายว่าด้วยการประกันวินาศภัย(๗)[๕]ธุรกิจการบริหารสินทรัพย์ตามกฎหมายว่าด้วยบริษัทบริหารสินทรัพย์(๘)[๖]ธุรกิจบริการเป็นสำนักงานผู้แทนของนิติบุคคลต่างประเทศในธุรกิจการค้าระหว่างประเทศตามระเบียบสำนักนายกรัฐมนตรีว่าด้วยการจัดตั้งศูนย์บริการวีซ่าและใบอนุญาตทำงานพ.ศ. ๒๕๔๐(๙)[๗]ธุรกิจบริการเป็นสำนักงานภูมิภาคของนิติบุคคลต่างประเทศในธุรกิจการค้าระหว่างประเทศตามระเบียบสำนักนายกรัฐมนตรีว่าด้วยการจัดตั้งศูนย์บริการวีซ่าและใบอนุญาตทำงานพ.ศ. ๒๕๔๐(๑๐)[๘]ธุรกิจบริการที่มีส่วนราชการตามกฎหมายว่าด้วยวิธีการงบประมาณเป็นคู่สัญญา(๑๑)[๙]ธุรกิจบริการที่มีรัฐวิสาหกิจตามกฎหมายว่าด้วยวิธีการงบประมาณเป็นคู่สัญญา(๑๒)[๑๐]ธุรกิจบริการให้กู้ยืมเงินในประเทศ บริการให้เช่าพื้นที่อาคารสำนักงาน พร้อมสาธารณูปโภค บริการให้คำปรึกษาแนะนำเฉพาะด้านบริหารจัดการ ด้านการตลาด ด้านทรัพยากรบุคคล และด้านเทคโนโลยีสารสนเทศระหว่างนิติบุคคลซึ่งมีความสัมพันธ์กัน ในลักษณะหนึ่งลักษณะใด ดังต่อไปนี้(ก)ผู้ถือหุ้นหรือผู้เป็นหุ้นส่วนเกินกว่ากึ่งจำนวนผู้ถือหุ้นหรือผู้เป็นหุ้นส่วนของนิติบุคคลหนึ่งเป็นผู้ถือหุ้นหรือเป็นหุ้นส่วนเกินกว่ากึ่งจำนวนผู้ถือหุ้นหรือผู้เป็นหุ้นส่วนของอีกนิติบุคคลหนึ่ง(ข)ผู้ถือหุ้นหรือผู้เป็นหุ้นส่วนซึ่งถือหุ้นหรือเป็นหุ้นส่วนที่มีมูลค่าตั้งแต่ร้อยละยี่สิบห้าของทุนของนิติบุคคลหนึ่งถือหุ้นหรือเป็นหุ้นส่วนที่มีมูลค่าตั้งแต่ร้อยละยี่สิบห้าของทุนของอีกนิติบุคคลหนึ่ง(ค)นิติบุคคลหนึ่งถือหุ้นหรือเป็นหุ้นส่วนที่มีมูลค่าตั้งแต่ร้อยละยี่สิบห้าของทุนของอีกนิติบุคคลหนึ่ง(ง)กรรมการหรือผู้เป็นหุ้นส่วนซึ่งมีอำนาจจัดการเกินกว่ากึ่งจำนวนของนิติบุคคลหนึ่งเป็นกรรมการหรือเป็นผู้เป็นหุ้นส่วนซึ่งมีอำนาจจัดการเกินกว่ากึ่งจำนวนของอีกนิติบุคคลหนึ่งให้ไว้ ณ วันที่ ๑๑ มีนาคม พ.ศ. ๒๕๕๖บุญทรง เตริยาภิรมย์รัฐมนตรีว่าการกระทรวงพาณิชย์หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่ (๒๑)ของบัญชีสาม ท้ายพระราชบัญญัติการประกอบธุรกิจของคนต่างด้าว พ.ศ. ๒๕๔๒กำหนดให้การยกเว้นธุรกิจบริการใดที่คนไทยมีความพร้อมที่จะแข่งขันในการประกอบกิจการกับคนต่างด้าวเป็นธุรกิจบริการที่ไม่อยู่ในบัญชีสามต้องกำหนดในกฎกระทรวงจึงจำเป็นต้องออกกฎกระทรวงนี้กฎกระทรวงกำหนดธุรกิจบริการที่ไม่ต้องขออนุญาตในการประกอบธุรกิจของคนต่างด้าว(ฉบับที่ ๒) พ.ศ. ๒๕๕๙[๑๑]หมายเหตุ:- เหตุผลในการประกาศใช้กฎกระทรวงฉบับนี้ คือโดยที่ธุรกิจที่เกี่ยวเนื่องหรือจำเป็นต่อการประกอบธุรกิจของสถาบันการเงินและธุรกิจของบริษัทในกลุ่มธุรกิจทางการเงินของสถาบันการเงินตามกฎหมายว่าด้วยธุรกิจสถาบันการเงินธุรกิจการบริหารสินทรัพย์ตามกฎหมายว่าด้วยบริษัทบริหารสินทรัพย์ธุรกิจบริการเป็นสำนักงานผู้แทนของนิติบุคคลต่างประเทศในธุรกิจการค้าระหว่างประเทศธุรกิจบริการเป็นสำนักงานภูมิภาคของนิติบุคคลต่างประเทศในธุรกิจการค้าระหว่างประเทศธุรกิจบริการที่มีส่วนราชการตามกฎหมายว่าด้วยวิธีการงบประมาณเป็นคู่สัญญาและธุรกิจบริการที่มีรัฐวิสาหกิจตามกฎหมายว่าด้วยวิธีการงบประมาณเป็นคู่สัญญาเป็นธุรกิจบริการที่คนไทยมีความพร้อมในการประกอบกิจการและสามารถแข่งขันกับคนต่างด้าวได้สมควรกำหนดให้ธุรกิจบริการดังกล่าวเป็นธุรกิจบริการที่ไม่อยู่ในบัญชีสามประกอบกับบัญชีสาม (๒๑) ท้ายพระราชบัญญัติการประกอบธุรกิจของคนต่างด้าว พ.ศ. ๒๕๔๒กำหนดให้การยกเว้นธุรกิจบริการ ต้องกำหนดในกฎกระทรวง จึงจำเป็นต้องออกกฎกระทรวงนี้กฎกระทรวงกำหนดธุรกิจบริการที่ไม่ต้องขออนุญาตในการประกอบธุรกิจของคนต่างด้าว(ฉบับที่ ๓)พ.ศ.๒๕๖๐[๑๒]หมายเหตุ:- เหตุผลในการประกาศใช้กฎกระทรวงฉบับนี้ คือโดยที่ธุรกิจที่เกี่ยวเนื่องหรือจำเป็นต่อการประกอบธุรกิจของสถาบันการเงินและธุรกิจของบริษัทในกลุ่มธุรกิจทางการเงินของสถาบันการเงินตามกฎหมายว่าด้วยธุรกิจสถาบันการเงินธุรกิจการบริหารสินทรัพย์ตามกฎหมายว่าด้วยบริษัทบริหารสินทรัพย์ธุรกิจบริการเป็นสำนักงานผู้แทนของนิติบุคคลต่างประเทศในธุรกิจการค้าระหว่างประเทศธุรกิจบริการเป็นสำนักงานภูมิภาคของนิติบุคคลต่างประเทศในธุรกิจการค้าระหว่างประเทศธุรกิจบริการที่มีส่วนราชการตามกฎหมายว่าด้วยวิธีการงบประมาณเป็นคู่สัญญาและธุรกิจบริการที่มีรัฐวิสาหกิจตามกฎหมายว่าด้วยวิธีการงบประมาณเป็นคู่สัญญาเป็นธุรกิจบริการที่คนไทยมีความพร้อมในการประกอบกิจการและสามารถแข่งขันกับคนต่างด้าวได้สมควรกำหนดให้ธุรกิจบริการดังกล่าวเป็นธุรกิจบริการที่ไม่อยู่ในบัญชีสามประกอบกับบัญชีสาม (๒๑) ท้ายพระราชบัญญัติการประกอบธุรกิจของคนต่างด้าว พ.ศ. ๒๕๔๒กำหนดให้การยกเว้นธุรกิจบริการ ต้องกำหนดในกฎกระทรวง จึงจำเป็นต้องออกกฎกระทรวงนี้กฎกระทรวงกำหนดธุรกิจบริการที่ไม่ต้องขออนุญาตในการประกอบธุรกิจของคนต่างด้าว(ฉบับที่ ๔) พ.ศ. ๒๕๖๒[๑๓]หมายเหตุ :- เหตุผลในการประกาศใช้กฎกระทรวงฉบับนี้ คือโดยที่ธุรกิจบริการให้กู้ยืมเงิน บริการให้เช่าพื้นที่อาคารสำนักงานพร้อมสาธารณูปโภคและบริการให้คำปรึกษาแนะนำ เฉพาะด้านบริหารจัดการ ด้านการตลาดด้านทรัพยากรบุคคล และด้านเทคโนโลยีสารสนเทศ ระหว่างนิติบุคคลซึ่งมีความสัมพันธ์กันในลักษณะที่กำหนดเป็นธุรกิจบริการที่สมควรอนุญาตให้คนต่างด้าวประกอบธุรกิจได้ประกอบกับบัญชีสาม (๒๑) ท้ายพระราชบัญญัติการประกอบธุรกิจของคนต่างด้าว พ.ศ. ๒๕๔๒กำหนดให้การยกเว้นธุรกิจบริการต้องกำหนดในกฎกระทรวง จึงจำเป็นต้องออกกฎกระทรวงนี้กัญฑรัตน์/จัดทำ๑๖ มีนาคม ๒๕๕๙วิชพงษ์/ตรวจ๑๗ มีนาคม ๒๕๕๙พรวิภา/เพิ่มเติม๑๙ กรกฎาคม ๒๕๖๐ปริญสินีย์/ตรวจ๒ สิงหาคม ๒๕๖๐พิไลภรณ์/เพิ่มเติม๖ กุมภาพันธ์๒๕๖๓[๑]ราชกิจจานุเบกษา เล่ม ๑๓๐/ตอนที่ ๒๕ ก/หน้า ๑๓/๑๘ มีนาคม ๒๕๕๖[๒] (๔)แก้ไขเพิ่มเติมโดยกฎกระทรวงกำหนดธุรกิจบริการที่ไม่ต้องขออนุญาตในการประกอบธุรกิจของคนต่างด้าว(ฉบับที่ ๓) พ.ศ. ๒๕๖๐[๓] (๕) เพิ่มโดยกฎกระทรวงกำหนดธุรกิจบริการที่ไม่ต้องขออนุญาตในการประกอบธุรกิจของคนต่างด้าว(ฉบับที่ ๒) พ.ศ. ๒๕๕๙[๔] (๖) เพิ่มโดยกฎกระทรวงกำหนดธุรกิจบริการที่ไม่ต้องขออนุญาตในการประกอบธุรกิจของคนต่างด้าว(ฉบับที่ ๒) พ.ศ. ๒๕๕๙[๕] (๗)เพิ่มโดยกฎกระทรวงกำหนดธุรกิจบริการที่ไม่ต้องขออนุญาตในการประกอบธุรกิจของคนต่างด้าว(ฉบับที่ ๓) พ.ศ. ๒๕๖๐[๖] (๘) เพิ่มโดยกฎกระทรวงกำหนดธุรกิจบริการที่ไม่ต้องขออนุญาตในการประกอบธุรกิจของคนต่างด้าว(ฉบับที่ ๓) พ.ศ. ๒๕๖๐[๗] (๙)เพิ่มโดยกฎกระทรวงกำหนดธุรกิจบริการที่ไม่ต้องขออนุญาตในการประกอบธุรกิจของคนต่างด้าว(ฉบับที่ ๓) พ.ศ. ๒๕๖๐[๘] (๑๐) เพิ่มโดยกฎกระทรวงกำหนดธุรกิจบริการที่ไม่ต้องขออนุญาตในการประกอบธุรกิจของคนต่างด้าว(ฉบับที่ ๓) พ.ศ. ๒๕๖๐[๙] (๑๑)เพิ่มโดยกฎกระทรวงกำหนดธุรกิจบริการที่ไม่ต้องขออนุญาตในการประกอบธุรกิจของคนต่างด้าว(ฉบับที่ ๓) พ.ศ. ๒๕๖๐[๑๐] (๑๒)เพิ่มโดยกฎกระทรวงกำหนดธุรกิจบริการที่ไม่ต้องขออนุญาตในการประกอบธุรกิจของคนต่างด้าว(ฉบับที่ ๔) พ.ศ. ๒๕๖๒[๑๑]ราชกิจจานุเบกษา เล่ม ๑๓๓/ตอนที่ ๑๖ ก/หน้า ๙/๑๙ กุมภาพันธ์ ๒๕๕๙[๑๒]ราชกิจจานุเบกษา เล่ม ๑๓๔/ตอนที่ ๖๒ ก/หน้า ๖/๙มิถุนายน ๒๕๖๐[๑๓]ราชกิจจานุเบกษา เล่ม ๑๓๖/ตอนที่ ๗๙ ก/หน้า ๗/๒๕ มิถุนายน ๒๕๖๒